བཀའ་བརྒྱད་བདེ་གཤེགས་འདུས་པའི་
སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ་
ཞེས་བྱ་བ་བཞུགས་སོ།།

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

༈ ཤེས་རབ་སྙིང་རྗེའི་བདག་ཉིད་ཅན།།
སྒྱུ་མ་ལྟ་བུའི་ཆོས་རྣམས་ལ།།
ཆགས་ཐོགས་མེད་པ་ནམ་མཁའི་སྐུ།།
བླ་མ་དཀྱིལ་འཁོར་འཁོར་ལོར་འདུད།།
དེ་ལ་ཐོག་མར་མ་ཏྲཾ་བསྒྲལ་ཆོག་གི་གོང་དུ་རྡོ་རྗེ་སློབ་དཔོན་ནམ་རྒྱལ་ཐེབ་ཀྱི་གཙོ་བོས་
འདི་ལྟར་བརྡ་སྤྲད་པར་བྱའོ། །ཀྱེ་རྡོ་རྗེའི་འདུས་པ་རྒྱ་མཚོ་ཚོམ་བུ་ཚོགས་སུ་
བསྒྲུབ་པའི་གསང་བའི་འདུ་བ་ལ་མངོན་དུ་ཕྱོགས་པ་གང་ཞིག་ཟུང་འཇུག་
འི་ཕྱག་རྒྱས་ཕྱི་ནང་གསང་བའི་མཚན་འཛིན་རྩད་གཅོད་པ་ལ་ཐོག་མར་
མ་ཏྲཾ་འདུལ་ཆོག་གི་སྐབས་སུ་བབ་པ་སྟེ། དེ་ཡང་མ་ཏྲཾ་ཞེས་བྱ་བ་དོན་
དུ་ཡིད་ལྷན་སྐྱེས་དང་ཀུན་བརྟགས་ཀྱི་མ་རིག་པའི་རྩལ་ལས་ཆོས་གཉིས་
འཛིན་དུ་ཤར་བ་རྣམས་ཏེ། ལུས་སྣང་བའི་སྲིད་པ། ངག་ཕྱེད་སྣང་གི་
སྲིད་པ། ཡིད་མི་སྣང་བའི་སྲིད་པས་བསྡུས་པའི་ཆོས་སོ་ཅོག་ལ་གཟུང་
བྱར་འཁྲུལ་བ་ཆོས་ཀྱི་བདག་འཛིན་མ་ཏྲཾ་ཀ་རུ་དྲ་སེམས་ཅན་གྱི་ལུས་ལ་
གནས། སྨིག་རྒྱུའི་ཕྲེང་བ་ལྟར་རྟེན་འབྲེལ་དུ་འཚོགས་པའི་རྣམ་པར་ཤེས་
པ་ཚོགས་བརྒྱད་ལ་ང་དང་བདག་ཏུ་ལྟ་བ་གང་ཟག་གི་བདག་འཛིན་ཁ་ཏྲཾ་
686

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

ཀ་རུ་དྲ་སེམས་ཅན་གྱི་སེམས་ལ་གནས། ཡོད་པ་སྐུར་འདེབས་དང་མེད་པ་སྒྲོ་
འདོགས་ཀྱི་མཐར་ལྟུང་བས་ལས་དང་ལས་ཀྱི་འབྲས་བུ་མཐའ་དག་ཡོངས་སུ་ཆད་ཅིང་
མེད་པར་སྨྲ་བ་མི་བདེན་འཁྲུལ་པའི་བདག་འཛིན་ཨ་ཀར་ཤ་རུ་དྲ་སེམས་ཅན་གྱི་ངག་
ལ་གནས་པ་སྟེ། མཐར་ལྟ་དང་འཇིགས་ཚོགས་ལ་མངོན་པར་ཞེན་པས་སྐྱེ་འཆིའི་
བདེ་སྡུག་སྤེལ་མར་འབྱུང་བའི་མ་རིག་འཁྲུལ་སྣང་གི་དུར་ཁྲོད་དང་། སྐྱེ་འཇུག་གི་
ཕྲེང་བ་བར་མ་ཆད་པའི་ཕྱི་མའི་ ད་པའི་ཕྱི་མའི་ལས་ཀྱི་གཟུགས་སྒྲུབ་པ་ཡིད་དང་རྣམ་ཤེས་ཀྱི་རྒྱ་
མཚོ་ཀུན་འབྱུང་སེམས་ཀྱི་དུར་ཁྲོད་ལ་བདག་ཏུ་བཟུང་བའི་དྲེགས་པ་ཅན་དེ་དག །
དབྱིངས་དང་ཡེ་ཤེས་གཉིས་སུ་མེད་པ་རྟོགས་པ་ལྟའི་དུར་ཁྲོད་ཆོས་ཀྱི་དབྱིངས་ཐམས་
ཅད་འདུས་པ་ཆེན་པོའི་ཀློང་དུ་ལྟ་བ་གྱད་དུ་གྱུར་པས་བསྒྲལ་ཞིང༌། རྩ་རླུང་ཐིག་ལེའི་
རང་བཞིན་ཕྱི་རོལ་ཏུ་ཤར་བ་གདོད་ནས་གྲུབ་པའི་སྒྲུབ་པ་གནས་ཀྱི་དུར་ཁྲོད་ཆེན་པོར་
བྱིན་གྱིས་བརླབས་པ་ལ། གསང་སྔགས་ཐབས་ཀྱི་ཆེ་བ་ཡིན་པས་བརྡ་དང་ཐབས་
ཀྱིས་བཏུལ་བའི་ཚུལ་ཡང་། སྔོན་བྱུང་བ་འདས་པའི་དུས་ན། བསྐལ་པ་གདུལ་
དཀའ་རབ་ཏུ འ་རབ་ཏུ་དགའ་བ་ལ་འཇིག་རྟེན་གྱི་ཁམས་སྦྱངས་དཀའ་བ་ཞེས་བྱ་བར་དེ་བཞིན་
གཤེགས་པ་འཇིག་རྟེན་གྱི་སྒྲོན་མེར་གྱུར་པས་མཐའ་དྲུག་གི་ཚུལ་གྱིས་ཆོས་སྟོན་པ་ལ།
ལོག་པར་རྟོག་པའི་སེམས་ཅན་ཞིག་གིས་གབ་པའི་གསང་བ་སྒྲ་ཇི་བཞིན་དུ་སྤྱད་པའི་
ལས་ཀྱི་ངན་སོང་གི་སྡུག་བསྔལ་སྣ་ཚོགས་པ་མྱོང་བའི་མཐར་རྒྱུ་མཐུན་གྱི་འབྲས་བུས་
687

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

འཇིག་རྟེན་བདག་པོ་དབང་ཕྱུག་ཡབ་ཡུམ་གྱི་བུ་མ་ཏྲཾ་རུ་དྲ་ཞེས་བྱ་བ་ཤིན་ཏུ་འཇིགས་
ལ་གཏུམ་ཞིང་མ་རུངས་པ་ཞིག་ཏུ་སྐྱེས་ནས་འབྲས་བུ་ཆེ་བའི་གནས་རིས་ཀྱི་ལྟ་མན་
ཆད་དབང་དུ་བསྡུས་ནས་ཁམས་གསུམ་མཐའ་དག་ངན་འགྲོའི་ལས་ཀྱི་ལམ་མི་བཟད་
པ་ལ་གཞོལ་བ་དེའི་ཚེ། རྒྱལ་བ་མ་ལུས་ཤིང་ལུས་པ་མེད་པའི་རྡོ་རྗེ་གསུམ་གྱི་
གསང་བ་གཅིག་ཏུ་བསྡུས་པ་དཔལ་ཆེན་པོ་ཧེ་རུ་ཀ་ཉིད་འབར་བ་ཆེན་པོའི་གཟུགས་
ཀྱི་སྐུར་བཞེངས་ནས་རྡོ་རྗེ་ཁྲོ་བོའི་སྤྲིན་དང་བཅས་པས། དུར་ཁྲོད་ཀྱི་བདག་པོ་མ་ཏྲཾ་
རུ་དྲ་བསྒྲལ་ཞིང་གནས་སྤར་ཏེ་ཆོས་སྐྱོང་བའི་སྲུང་མ་མ་ཧཱ་ཀཱ་ལར་དབང་བསྐུར།
མ་འོངས་ཐལ་བས་ཁེབས་པའི་ཞིང་དུ་བཅོམ་ལྡན་འདས་ཐལ་བའི་དབང་པོར་འཚང་
རྒྱ་བར་ལུང་བསྟན། ཆུང་མ་ཀྲོ་ངྷི་ཤྭ་རི་མ་ལ་མ་ཆགས་ཐབས་ཀྱིས་རོལ་པ་མཛད་དེ་
སྲས་མཆོག་བཛྲ་ཧེ་རུ་ཀར་སྤྲུལ། སླས་ཀྱི་འཁོར་བདུད་ཀྱི་བུ་མོ་མྱོས་བྱེད་མ་ལ་
སོགས་པ་བརྒྱད་ལས་གོ་རཱི་མ་བརྒྱད། ནང་གི་སྒོ་སྲུང་སེང་མོ་ལ་སོགས་པ་བརྒྱད་
ལས་སིཾ་ཧ་མ་བརྒྱད། ཕྱིའི་སྒོ་སྲུང་བཞི་ལས། རྟ་གདོང་སྒོ་མ་བཞིར་སྤྲུལ། འཁོར་
གྱི་ཡི་དྭགས་ཆེན་པོ་འདུག་པ་ཅན་རྣམས་དབང་དུ་བསྡུས་ཤིང་བྲན་དུ་བྱས། རུ་དྲའི་
ཕུང་པོ་འཛམ་བུའི་གླིང་དུ་བོར་བ་ལས་ཡུལ་ཆེན་པོ་བརྒྱད་དང་དུར་ཁྲོད་ཆེན་པོ་བརྒྱད།
དེ་དག་རྣམས་སུ་རང་བྱུང་གི་མ་མོ་མཆོད་རྟེན་ཞིང་སྐྱོང་ཀླུ་དང་སྤྲིན་ལ་སོགས་པས་
བརྒྱན་ཅིང་སྐལ་ལྡན་རྣམས་ཉམས་རྟོགས་སྤོར། སྐལ་མེད་རྣམས་ཚར་གཅོད་པའི་
གནས་སུ་བྱིན་གྱིས་རླབས་པ་དེ་དག་སྔོན་བྱུང་སྟོན་པའི་རྣམ་ཐར། རྗེས་འཇུག་གདུལ་
688

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

བྱའི་ཉམས་ལེན་ཡིན་པས་བསྒྲལ་ཆོག་ལ་འཇུག་པ་འདི་ཡང་དོན་དང་ལྡན་པ་སྟེ།
དཔལ་ཆེན་པོའི་རྣམ་ཐར་གྱི་རྗེས་སུ་འཇུག་པར་འགྱུར་བ་དང༌། མ་ཏྲཾ་བསྒྲལ་བའི་
ཁོག་པ་གཞལ་ཡསཁང་དུ་བྱིན་གྱིས་བརླབས་པའི་ནང་དུ་བསྒྲུབ་ན་བཀྲ་ཤིས་པ་དང།
སྲིད་པ་གསུམ་གྱི་བགེགས་ཀྱི་རྒྱལ་པོ་བསྒྲལ་བས་བགེགས་གཞན་གྱིས་བར་ཆད་
མི་ནུས་ཤིང་དངོས་གྲུབ་རྣམ་གཉིས་མྱུར་དུ་ཐོབ་པའི་དགོས་པ་ཡོད་ལ། དེ་ཡང་དབང་
པོ་རབ་ཀྱིས་ཆོས་ཐམས་ཅད་བྱང་ཆུབ་ཀྱི་སེམས་ལས་གུད་ན་མེད་ཅིང་སེམས་ཉིད་
བདག་མེད་ཕྱོགས་བྲལ་རང་བྱུང་གི་ཡེ་ཤེས་ཡུལ་སེམས་གཉིས་མེད་སྐྱེ་འགག་ལས་
འདས་པར་རྟོགས་པས། གཉིས་སྣང་ལ་དགག་སྒྲུབ་བླང་དོར་མེད་པར་རང་ཤར་རང་
གྲོལ་ཆོས་ཉིད་ཀྱི་རོལ་པ་འབའ་ཞིག་ཏུ་མཐོང་བའམ། དབང་པོ་འབྲིང་གིས་སྣང་
སྲིད་ལྟ་དང་ལྷ་མོར་རིག་པ། ཐ་མས་ཀྱང་དམ་རྫས་ཆེན་པོ་ལྔ་ཡི་རང་བཞིན་དུ་ཤེས་པ་
ནི་དོན་ཆོས་ཉིད་ཀྱིས་འདུལ་བ་ཞེས་བྱ་བ་འཁྲུལ་པའི་རྩད་ཆོད་པས་བར་ཆོད་ཀྱི་ཁུངས་
བརྟོལ་བ་སྟེ།
རྩ་རྒྱུད་ལས།
མཐོང་དང་རིག་དང་ཤེས་དང་སྤདཿ༔
འདི་ལས་འདའ་བར་མ་གྱུར་ན
ལོག་པར་ལྟ་བ་འདུལ་ནུས་ཤིང་༔
སངས་རྒྱས་རྣམས་དང་ང་ཉིད་འགྲུབ༔
689

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཅེས་གསུངས་ཤིང་། དེ་ལྟ་བུའི་དོན་མཚོན་པའི་ཕྱིར་རྟགས་ཆོ་གས་འདུལ་བ་ལའང༌།
རྒྱུད་ལས།
ཤིན་ཏུ་ཁྲོ་ཞིང་གཏུམ་བ་ལཿ
ཞི་བས་ཕན་པར་མི་འགྱུར་ཏེ༔
ཤེས་རབ་ཐབས་ཀྱི་ངོ་བོ་ལས༔
ཁྲོ་བོ་དེ་བཞིན་གཤེགས་སྤྲུལ་མཛདཿ
ཁྲོ་བོའི་ཚུལ་འཆང་ཁྲོས་པས་ཀྱང་ཿ༔
འཇིག་རྟེན་གསུམ་རྣམས་བསྲེག་བྱེད་ན༔
སངས་རྒྱས་ཐམས་ཅད་ཁྲོས་པ་ཡིསཿ
ཁམས་གསུམ་མ་ལུས་སྨོས་ཅི་དགོསཿ
ཞེས་གསུངས་པ་ལྟར་རྣལ་འབྱོར་པ་རྣམས་དཔལ་ཁྲག་འཐུང་རོལ་པའི་ལྷ་སྐུ་
ཕྱག་རྒྱའི་གསལ་སྣང་དང་ང་རྒྱལ་རབ་ཏུ་འབར་བས་མ་ཏྲཾ་བཀུག་ཅིང་བསྒྲལ་ཏེ་ཁོག་
པ་གཞལ་ཡས་ཁང་དུ་བྱིན་གྱིས་རླབས་པའི་ནང་དུ་འཇུག་པ་སོགས་གཞུང་ལས་འབྱུང་
བའི་ཚིག་གི་བསྒོམ་དོན་གསལ་འདེབས་བཞིན་པས་ཆོ་གའི་བྱ་བ་ལ་འཇུག་པར་ཞུ།
༈ སྒྲུབ་པ་པོ་རྣམས་གནས་སུ་འགྲོད་པའི་སྐབས། ད་ལམ་ཐེག་པ་ཀུན་གྱི་ཡང་རྩེ།
མདོ་རྒྱུད་ཐམས་ཅད་ཀྱི་ཉིང་ཁུ། བཀའ་བརྒྱད་བདེ་གཤེགས་འདུས་པའི་ཚོམ་བུ་
ཚོགས་སྒྲུབ་ཆེན་མོ་གནང་བ་ལ།
690

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

མཛད་པཆོ་འཕྲུལ་ལྟའི་ལུང་ལས།
ལྷ་ཞེས་བྱ་བ་བྱང་ཆུབ་སེམས།།
དེ་ནི་རྒྱུད་དུ་རབ་ཏུ་བརྗོད།།
་སྙད་ཙམ་དུ་ཕྱེ་བ་ན།།
གཞི་ལམ་འབྲས་བུ་གསུམ་དུ་བརྗོད།།
ཅེས་སྦྱང་གཞི་འགྲོ་བ་ཐམས་ཅད་རང་བཞིན་གྱིས་ལྷའི་དཀྱིལ་འཁོར་བྱང་
ཆུབ་སེམས་ཀྱི་བདག་ཉིད་དུ་གནས་ཀྱང་། སྦྱང་བྱ་གཉིས་འཛིན་ཆགས་སྡང་གི་རྣམ་
པས་བྲལ་བྱའི་ཚུལ་དུ་བསྒྲིབས་པ་ཉིད། སྦྱོང་བྱེད་ཞི་ཁྲོ་དཀྱིལ་འཁོར་འཁོར་ལོའི་
རྣམ་པ་ལམ་དུ་བྱས་པས། སྦྱང་འབྲས་གདོད་ནས་བཞུགས་པའི་ཟུང་འཇུག་གི་ཕྱག་
རྒྱ་མངོན་དུ་བྱེད་པའི་ཐབས་ཁྱད་པར་ཅན་དང་དགོས་པ་རྗེས་སུ་འབྲེལ་བས་ཕུན་སུམ་
ཚོགས་པ་ལྔས་བསྒྲུབ་པའི་གཞི་བཟུང་བ་ལ། ས་བརྟག་ས་བསླང་སྦྱོང་ཞིང་ཕྱི་ནང་
གསང་བའི་མཚམས་གཅོད། དཀྱིལ་འཁོར་བྲི་ཞིང་རྒྱན་འགོད་པ་སོགས་སྔོན་དུ་
སོང་ནས་སྒྲུབ་པ་པོ་རྣམས་གནས་སུ་འགོད་པའི་སྐབས་སུ་བབས་པ་སྟེ། དེ་ཡང་
གནས་ཕུན་སུམ་ཚོགས་པ་གྲུབ་པའི་དཔའ་བོ་རྣམས་ཀྱིས་དཔལ་ཧེ་རུ་ཀའི་གནས་སུ་
བྱིན་གྱིས་རླབས། གཙུག་ལག་གི་གཞུང་ལས་བཤད་པའི་སའི་དཔལ་ཁ་དང་ལས་
བཞི་སྒྲུབ་པའི་མཐུན་རྐྱེན་འཛོམས་པས་བཀྲ་ཤིས་དག་པའི་གནས། ལྷུན་གྲུབ་ཡིད་
འོང་གི་གནས། འཕྲལ་རྐྱེན་སྒྲུབ་པའི་གནས་རྣམས་ཀྱི་མཚན་ཉིད་ཀུན་ལྡན་ཏེ་ཕྱིའི་
691

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

གནས་དང༌། ཕྱི་ནང་སྣོད་བཅུད་རང་ལུས་དང་བཅས་པ་གདོད་ནས་གདན་གསུམ་
ཚང་བའི་ལྷའི་འཁོར་ལོར་རྣམ་པར་དག་པ་ཡིན་པ་ལ་ཡིན་པར་ཤེས་པ་ནང་གི་
གནས་དང་། འཁོར་འདས་ཀྱི་ཆོས་ཐམས་ཅད་ཆོས་ཉིད་དེ་ཁོ་ན་ཉིད་དུ་ལྷུན་གྱིས་གྲུབ་
པས་གང་ན་གནས་ཀྱང་ཆོས་ཀྱི་དབྱིངས་འགྱུར་བ་མེད་པའི་ཀློང་དུ་གནས་པར་རྟོགས་
པ་གསང་བའི་གནས་ཀྱི་མཚན་ཉིད་མཐའ་དག་ཚང༌། སྟོན་པ་ཕུན་སུམ་ཚོགས་པ་
རྡོ་རྗེ་སློབ་དཔོན་ལྟ་བ་གཉིས་སུ་མེད་པའི་གདེང་དང་ལྡན། སྒོམ་པ་བསྐྱེད་རྫོགས་
ལས་སུ་རུང༌། སྤྱོད་པས་མ་ཡ་འབུམ་སྡེ་རྣམ་པར་དག །དབང་དང་མན་ངག་གི་
བཀའ་བབ། ཐེག་པ་རིམ་དགུའི་དོན་ཐུགས་སུ་ཆུད། ངང་རྒྱུད་རིང་ཞིང་ཕན་སེམས་
ཆེ་བ། ཚོགས་ཀྱི་དཀྱིལ་འཁོར་ཆེན་པོའི་མགོན་དང་དཔུང་གཉེན་དུ་གྱུར་པ་དོན་
སླད་མཚན་ནས་སྨོས་པ། རྡོ་རྗེ་སློབ་དཔོན་ཆེན་པོ་མཚན་འདི་ཞེས་བྱ་བ་དང༌།
འཁོར་ཕུན་སུམ་ཚོགས་པ་བདེ་ཆེན་རྒྱུད་ལ་སྐྱེད་པའི་འཁོར་གཟུངས་མ་ལུས་ངག་
ཡིད་གསུམ་གྱི་མཚན་ཉིད་དང་ལྡན་པ། རིགས་ལྔའི་དངོས་གྲུབ་སྒྲུབ་པའི་འཁོར་རྡོ་
རྗེ་རིན་ཆེན་པདྨ་ལས་ཀྱི་རིགས་ཀྱི་གཙོ་བོ་བཞི་ཡུམ་དང་བཅས་པ། དོན་གཉིས་
ཕྲིན་ལས་སྒྲུབ་པའི་འཁོར་རྒྱལ་ཐེབ་ཀྱི་སྟོན་པ་བཞི། བར་ཆད་དགྲ་བགེགས་སྒྲོལ་
བའི་འཁོར་རྡོ་རྗེ་སྤྱན་པ་དང༌། རྡོ་རྗེ་མཚམས་པ་གིང་དང་བཅས་པ། མཆོད་པའི་
ཞལ་ཟས་སྦྱོར་བའི་འཁོར་རྡོ་རྗེ་དྲོད་འཛིན་བྱན་ཕོ་མོ་དང་བཅས་པ། དད་འདུས་
ཐུགས་རྗེས་བཟུང་བའི་འཁོར་མཆེད་དང་ལྕམ་དྲལ། ཕྱི་ནང་བརྡ་སྦྱོར་བྱེད་པའི་
692

བཀའ་བརྒྱད་བདེ་གཤེགས་འདུས་པའི་སྒྲུབ་ཆེན་གྱི་སྟོང་ཐུན་གདོང་ལྔའི་གད་མོ།

འཁོར་རྡུལ་ཕྱག་སྐྱེས་བུ་སྟེ། ཐམས་ཅད་ཀྱང་བསགས་པ་སྔོན་དུ་སོང་བའི་སྐལ་
བ་ཅན། ང་རྒྱལ་དང་ཕྲག་དོག་ཆུང་བ། དད་པ་དང་བརྩོན་འགྲུས་ཆེ་བ། ལྷག་པར་
རྒྱལ་ཐེབ་རྣམས་ཀྱང་དབང་དང་དམ་ཚིག་ལྡན་ཞིང་ཐོས་བསམ་གྱིས་རྒྱུད་དག །དེ་ཁོ་
ན་ཉིད་ལ་བློ་སྦྱང་པ་ཤ་སྟག་ལགས་པ་དང་། དུས་ཕུན་སུམ་ཚོགས་པ། ཐོག་མཐར་
དབྱེར་མེད་དུས་བཞི་མཉམ་པ་ཆེན་པོའི་ངང་ལས་གདུལ་བྱའི་སྣང་ངོར། བདག་ཅག་
གི་སྟོན་པ་མཉམ་མེད་དོན་ཐམས་ཅད་གྲུབ་པ་ལུ་བི་ནི་ཡི་སྐྱེད་ཚལ་དུ་སྐུ་བལྟམས་
པ་དང༌། རྡོ་རྗེ་གདན་དུ་མངོན་པར་སངས་རྒྱས་པ་དང༌། རྩ་མཆོག་དྲུང་དུ་དགོངས་
པ་མྱ་ངན་ལས་འདས་པ་སྟེ་དུས་ཆེན་སུམ་འཛོམས་ས་ག་ཟླ་བའི་དམར་ཕྱོགས་ཚེས་
བཅུའི་གཟའ་སྐར་ཡོ་བྱད་དགེ་ཞིང་ཤིས་པ། ཡོ་བྱད་ཕུན་སུམ་ཚོགས་པ་འཚོ་
བ་ཟས། ནད་ཟློག་སྨན། དགྲ་ཟློག་མཚོན་སོགས་ཕྱི་ཡི་ཡོ་བྱད། རྟེན་རྫས་
སྒྲུབ་རྫས། རྒྱན་རྫས། མཆོད་རྫས། དབང་གི་རྫས་ཏེ་ནང་གི་ཡོ་བྱད། ཏ་ན་
གྷ་ན། ཤེས་རབ་སྙིང་རྗེ་སྟེ་གསང་བའི་ཡོ་བྱད་དུ་བཤད་པ་སྤྱི་དང་ཁྱད་པར་ཕོ་བྲང་
ཁང་ཁྱིམ་དགུའི་རྟེན་ཐུན་མོང་མ་ཡིན་པ།
བུམ་པ་མར་མེ་ཐོད་པ་དང༌།།
ཕྱག་རྒྱ་ཕུར་བུ་ཙིཏྟ་དང༌།།
མཆོད་གཏོར་ལིངྒ་ཉའུ་དག།
སྒྲུབ་རྫས་རྟེན་གྱི་མཐར་ཐུག་ཡིན།།
693

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཞེས་ཕྲིན་ལས་ཀྱི་ལུང་ལས་གསུངས་པ། ཆེ་མཆོག་གི་བུམ་གཅིག །
ཡང་དག་གི་མེ་གཅིག་ལ་སོགས་པ་རྟེན་སྒྲུབ་མཆོད་པའི་རྫས་གཙང་ལ་མ་ཚང་བ་
མེད་པར་འདུ་བྱས། དཀྱིལ་འཁོར་གྱི་རི་མོ་བཀྲ་ཡ་ལེ། སྣང་གསལ་མར་མེ་འོད་
ལྷག་གེ །བདུག་སྤོས་ཀྱི་དྲི་ངད་ཐུ་ལེ། རྡོ་རྗེ་མཆེད་ལྕམ་སྤྲོ་དགའ་དང་བྱིན་རླབས་
ཐིབས་སེ་འདུ་བའི་སྐབས་འདིར། སྟོན་པ་རྡོ་རྗེ་སློབ་དཔོན་ཉིད་བསྐྱེད་རྫོགས་ཀྱི་
དགོངས་པ་མཛད་ཅིང་ཟབ་མོའི་དོན་སྟོན་ཏེ་རྣལ་འབྱོར་ཡོངས་ཀྱི་མགོན་དུ་འདུས་པ་
རྒྱ་མཚོའི་དབུས་སུ་རྡོ་རྗེའི་ཁྲི་ཆེན་པོ་ལ་བཞུགས་པར་གསོལ། རིགས་བཞིའི་བསྐྱེད་
རྫོགས་དང་ཛབྲ་བསྙེན་བགྲང་བའི་རྒྱལ་ཚབ་ཆེན་པོ་བཞི་ཕྱོགས་བཞི། ཡབ་ཀྱི་
དགོངས་པ་དང་བསྟུན་ཞིང་སྦྱོར་བའི་སྒྱུ་རྩལ་ཤེས་པའི་གཟུངས་མ་ཀུན་ཏུ་བཟང་མོ་
རྣམས་ཡབ་ཀྱི་གཡོན་ཟུར། ཆོས་འཆད་པ་རྡོ་རྗེ་རྒྱལ་ཐེབ། དངོས་གྲུབ་ཀྱི་རྫས་
སྟེར་བའི་རིན་ཆེན་རྒྱལ་ཐེབ། དབང་བསྐུར་བའི་བྱ་བ་བྱེད་པ་དབང་གི་རྒྱལ་ཐེབ།
ཕྲིན་ལས་ཀྱི་གཞུང་བསྲང་བ་ལས་ཀྱི་རྒྱལ་ཐེབ་རྣམས་ཀྱང་ཕྱོགས་བཞི། ཕྱི་ནང་
བར་ཆད་སྲུང་བའི་བརྟུལ་ཞུགས་ཅན་རྡོ་རྗེ་མཚམས་པ་ནུབ་བྱང༌། སྒྲོལ་བའི་ལས་
དང་བརྡ་ལ་མཁས་པ་རྡོ་རྗེའི་ཀིང་ཀ་ར་རྣམས་ལྷོ་ནུབ། གཡོ་སྒྱུ་མེད་པར་མི་མ་ཡིན་
མཐོང་ཞིང་ཉུ་ལེའི་བར་ཆད་ཟློག་ནུས་པའི་མིག་རྣོན་རྡོ་རྗེ་སྤྱན་པ་དང་། དུས་སྦྱོར་དབྱུ་
གུ་སོགས་ལ་མཁས་ཤིང་ཕྲིན་ལས་ཀྱི་སྐབས་ཕྱེད་པ་རྡོ་རྗེ་དྲོད་འཛིན་པ་གཉིས་
བྱང་ཤར། པ